KLASA: 944-15/21-01/24

URBROJ: 2176/04-03-21-1

Novska, 24. rujna 2021.

Na temelju članka 7. Odluke o davanju na korištenje javnih površina i dijelova neizgrađenog građevinskog zemljišta u vlasništvu Grada Novske („Službeni vjesnik“ broj 30/2018) Gradonačelnik Grada Novska raspisuje

**JAVNI NATJEČAJ**

**za davanje na korištenje javnih površina za obavljanje ugostiteljske djelatnosti**

**na manifestaciji „LUKOVO U NOVSKOJ 2021“**

**I. PREDMET NATJEČAJA**

Predmet javnog natječaja je davanje na privremeno korištenje javnih površina putem prikupljanja pisanih ponuda u Novskoj za obavljanje **ugostiteljske djelatnosti** za vrijeme manifestacije „Lukovo u Novskoj“ 15., 16., 17. i 18.10.2021. na sljedećim lokacijama:

1) dvije lokacije na javnoj površini uz fontanu „Ogrc“ (kč.br. 2898 k.o. Novska) površine 14 m2 za postavljanja štanda ili klupe za pružanje ugostiteljskih usluga za prodaju **isključivo hrane i pića:**

a) Javna površina - fontana „Ogrc“ 1

b) Javna površina - fontana „Ogrc“ 2

2) dvije lokacije s drvenim kućicama na javnoj površini iza Glazbene škole u Novskoj (tzv. Novljanski ćošak – kč.br. 1220/2 k.o. Novska) za prodaju **isključivo hrane i pića:**

 a) Javna površina – Novljanski ćošak 1

 b) Javna površina – Novljanski ćošak 2

3) četiri lokacije s drvenim kućicama na javnoj površini u parku ispred Gradske vijećnice (kč.br. 1191 k.o. Novska) za prodaju **isključivo pića:**

a) Javna površina - Gradska vijećnica 1

b) Javna površina - Gradska vijećnica 2

c) Javna površina - Gradska vijećnica 3

d) Javna površina - Gradska vijećnica 4

4) dvije lokacije uz fontanu u Gradskom parku (kč.br. 1191 k.o. Novska) površine 10 m2 za postavljanja štanda ili klupe za pružanje ugostiteljskih usluga za prodaju **isključivo pića:**

 a) Javna površina - Gradski park 1

 b) Javna površina - Gradski park 2

**II. UVJETI NATJEČAJA**

**1. Početna cijena naknade za lokacije s drvenim kućicama je 100 kn dnevno po napravi. Početna cijena naknade za lokacije za postavljanje štanda ili klupe za pružanje ugostiteljskih usluga je 10 kn dnevno/m2 .**

**2.** Ponuđene lokacije se daju na korištenje najpovoljnijem ponuditelju. Ugostitelj je dužan organizirati pružanje ugostiteljskih usluga za vrijeme održavanja manifestacije do 24 sata.

Ugostiteljske usluge hrane i pića pružaju se u skladu sa zakonskim propisima i propisanim standardima za obavljanje svoje djelatnosti. Ugostitelj je dužan učiniti sve potrebne predradnje za nesmetano pružanje ugostiteljskih usluga van ugostiteljskog objekta i o svom trošku ishoditi sve eventualne dozvole i odobrenja nadležnih tijela za obavljanje svoje djelatnosti.

Izabrani ponuditelj obvezan je osigurati opremu za pružanje usluga i radnu rasvjetu, urediti i opremiti uređajima i inventarom lokaciju za obavljanje ugostiteljske djelatnosti iz svoje ponude uz prethodnu suglasnost Grada Novska, pridržavati se odredbi javnog reda i mira Grada Novska, osigurati i primijeniti sustav naplate usluga u skladu sa zakonskim odredbama.

**3.** Pravo podnošenja ponude imaju pravne i fizičke osobe registrirane za obavljanje ugostiteljske djelatnosti.

Ponuda mora sadržavati:

* Za fizičke osobe obrtnike: tekst ponude sa imenom i prezimenom, prebivalište i OIB, preslike osobne iskaznice i obrtnice iz koje je vidljiva registracija za obavljanje djelatnosti koja je predmet natječaja, e-mail i telefonski broj ponuditelja,
* Za pravne osobe: tekst ponude, naziv tvrtke, sjedište, OIB, preslika izvoda iz sudskog registra iz kojeg je vidljiva registracija za obavljanje djelatnosti koja je predmet natječaja, e-mail i telefonski broj ponuditelja.
* Naznaku za koje dane manifestacije se iskazuje ponuda
* Oznaku javne površine za koju se iskazuje ponuda
* Visinu ponuđene naknade
* Opis ugostiteljske ponude

**4.** Ponude se dostavljaju u zatvorenoj omotnici preporučenom pošiljkom na adresu Grad Novska, Trg dr. Franje Tuđmana 2, 44330 Novska, s naznakom **« Natječaj za korištenje javne površine – „Lukovo u Novskoj“ (ugostiteljske usluge) – NE OTVARATI«** ili neposrednom predajom u pisarnici Grada Novske.

**Ponude se zaprimaju do 11. listopada 2021. do 9 sati**, do kada ponude moraju biti zaprimljene u pisarnici Grada Novske.

Javno otvaranje ponuda održat će se **11. listopada 2021. u 9,30 sati.**

**5.** Najpovoljnijom ponudom smatra se ponuda koja uz ispunjenje uvjeta iz natječaja sadrži najviši iznos naknade.

Ako više ponuditelja ponudi isti iznos naknade prednost ima onaj ponuditelj čija ponuda je iskazana za više dana trajanja manifestacije. Ukoliko su ponude iskazane za iste dana trajanja, prednost ima ona ponuda koja je ranije zaprimljena u pisarnici Grada Novske.

**6.** Grad Novska ne osigurava izabranim ponuditeljima na ovom natječaju priključak na vodu ili priključak na električnu energiju.

**7.** S ponuditeljima će se zaključiti Ugovor o privremenom korištenju javne površine.

**8.** Svaki korisnik dužan je na dan korištenja javne površine do 14 sati sklopiti ugovor, pristupiti na dodijeljenu lokaciju i uplatiti naknadu. U slučaju da korisnik ne dođe u ugovoreno  vrijeme na lokaciju ili ne uplati naknadu prije početka korištenja smatrat će se da je jednostrano odustao od korištenja javne površine.

**9.** Nepotpune i nepravovremene ponude neće se uzimati u obzir prilikom odabira ponuditelja, kao ni ponude onih ponuditelja koji nisu podmirili obvezu prema Gradu Novska po osnovi prijašnjih korištenja javne površine.

**10.** Odluku o izabranim ponuditeljima i rednom broju ostvarene lokacije ponuditelja donosi Gradonačelnik Grada Novske. Odluka o izabranim ponuditeljima i broju ostvarene lokacije objavit će se na internetskoj stranici Grada Novske na mjesto predviđeno za važne obavijesti, odmah po njenom donošenju.

**11**. Dodatne informacije o ovom javnom natječaju mogu se dobiti u dobiti u Upravnom odjelu za komunalni sustav, prostorno planiranje i zaštitu okoliša Grada Novske, tel. (044) 691-520.

  **GRADONAČELNIK**

 **Marin Piletić, prof.,v.r.**